CELEX: 62019TN0166
Language: et
Date: 2019-03-14 00:00:00
Title: kohtuasi T-166/19: 14. märtsil 2019 esitatud hagi — Bronckers versus komisjon

13.5.2019   
            
            
               ET
            
            
               Euroopa Liidu Teataja
            
            
               C 164/58
            
         
      14. märtsil 2019 esitatud hagi — Bronckers versus komisjon
      (kohtuasi T-166/19)
      (2019/C 164/61)
      Kohtumenetluse keel: inglise
      
         Pooled
      
      
         Hageja: Marco Bronckers (Brüssel, Belgia) (esindaja: lawyer P. Kreijger)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada määruse (EÜ) nr 1049/2001 (1) alusel tehtud komisjoni 10. jaanuari 2019. aasta otsus, millega jäeti rahuldamata hageja kordustaotlus, milles ta palus luba tutvuda dokumentidega, mida on nimetatud Euroopa Ühenduse ja Mehhiko Ühendriikide vahelise piiritusjookide nimetuste vastastikuse tunnustamise ja kaitse kokkuleppega (2) loodud piiritusjookide ühiskomitee protokollis;
               
            
                  —
               
               
                  mõista kohtukulud, seal hulgas hagejale tekkinud kulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et komisjon on dokumentidega tutvumise taotluse rahuldamata jätmisega kohaldanud vääralt määruse (EÜ) nr 1049/2001 artikli 4 lõike 1 punkti a kolmandat taanet ja/või rikkunud ELTL artiklit 296.
               
            
                  2.
               
               
                  Teine väide, et komisjon on dokumentidega tutvumise taotluse rahuldamata jätmisega kohaldanud vääralt määruse (EÜ) nr 1049/2001 artikli 4 lõiget 2 ja/või rikkunud ELTL artiklit 296, kuna komisjon ei ole tõendanud, et kõigi nõutud dokumentidega tutvumine kahjustaks Consejo Regulador del Tequila (CRT) või tema liikmete ärihuve.
               
            
                  3.
               
               
                  Kolmas väide, et komisjon tuvastas vääralt, et hageja ei ole tõendanud, et dokumentide avaldamine teenib ülekaalukaid üldisi huve.
               
            
                  4.
               
               
                  Neljas väide, et komisjon on dokumentide osadega tutvumise taotluse rahuldamata jätmisega kohaldanud vääralt määruse (EÜ) nr 1049/2001 artikli 4 lõiget 6 ja/või artikli 4 lõiget 7 ja/või rikkunud ELTL artiklit 296.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).
      
         (2)  Vt nõukogu 27. mai 1997. aasta otsus, mis käsitleb piiritusjookide nimetuste vastastikuse tunnustamise ja kaitse kokkuleppe sõlmimist Euroopa Ühenduse ja Mehhiko Ühendriikide vahel (EÜT 1997 L 152, lk 15; ELT eriväljaanne 03/21, lk 106).